คริส โคลัมบัส

คริส โจเซฟ โคลัมบัส () เป็นผู้กำกับภาพยนตร์ชาวอเมริกัน เกิดวันที่ 10 กันยายน ค.ศ. 1958 มีผลงานเกี่ยวข้องกับภาพยนตร์เรื่องแรกคือเรื่อง Reckless ที่เขาทำการเขียนบทภาพยนตร์ให้ เขาเริ่มมีชื่อเสียงในการกำกับภาพยนตร์เรื่อง แฮร์รี่ พอตเตอร์ภาค 1 และ 2

 ประวัติ 

โคลัมบัสเกิดในเมืองสแปงเกลอร์ รัฐเพนซิลเวเนีย (Spangler, Pennsylvania) และเติบโตในย่านนอกเมืองยังสทาวน์ รัฐโอไฮโอ้ (Youngstown, Ohio) ช่วงวัยรุ่นเขาก็ได้รับอิทธิพลจาก Marvel Comics และสร้างความเชื่อมโยงระหว่างหนังสือการ์ตูนกับสตอรี่บอร์ด จนกระทั่งเข้าเรียนชั้นมัธยมก็เริ่มสร้างหนัง 8 มิลลิเมตร และวาดสตอรี่บอร์ดเอง ซึ่งเขาก็ยังทำเช่นนั้นมาจวบจนทุกวันนี้ พอจบชั้นมัธยมแล้วเขาก็เข้าเรียนหลักสูตร Directors Program ของ Tisch School of the Arts สถาบันชื่อดังแห่ง New York University

โคลัมบัสประสบความสำเร็จจากการเป็นผู้เขียนบทภาพยนตร์ก่อน โดยขาย Jocks บทภาพยนตร์เรื่องแรกที่เป็นกึ่งอัตชีวประวัติเฮฮาว่าด้วยชีวิตของเด็กผู้ชายในโรงเรียนแคธอลิค ผู้พยายามหาทางเป็นสมาชิกของทีมฟุตบอลให้จนได้ เมื่อจบการศึกษาจาก NYU แล้วโคลัมบัสก็เขียนบท Reckless (1984) ภาพยนตร์ดราม่าที่ว่าด้วยเมืองเล็กที่อ้างอิงจากประสบการณ์ที่เขาไปเป็นพนักงานโรงงานเล็ก ๆ ในโอไฮโอ้ (Ohio) ที่เจมส์ โฟลี่ (James Foley) มากำกับ, และนำแสดงโดยไอแดน ควินน์ (Aidan Quinn) กับดาริล แฮนน่า (Daryl Hannah)

โคลัมบัสดังเป็นพลุคับฮอลลีวู้ด (Hollywood) เมื่อสตีเว่น สปีลเบิร์ก (Steven Spielberg) อำนวยการสร้างภาพยนตร์หลายเรื่องจากบทของเขา และประสบความสำเร็จติดต่อกันไม่เว้นปี รวมทั้ง Gremlins (1984) ที่โจ ดังเต้ (Joe Dante) กำกับ, และ The Goonies (1985) ที่ริชาร์ด ดอนเนอร์ (Richard Donner) กำกับและกลายเป็นผลงานพลิกโฉมวงการด้วย มุขฮาหลุดกรอบ, และขยันแทรกประเด็นแปลกใหม่ไม่คุ้นตาต่างไปจากหนังลุ้นระทึกผจญภัยที่ขึ้นหิ้งคลาสสิกทั้งหลาย หลังจากนั้นโคลัมบัสเขียนบทภาพยนตร์เรื่อง Young Sherlock Holmes ที่กำกับโดยแบร์รี่ เลวินสัน (Barry Levinson)

ความสำเร็จจากงานเขียนบทภาพยนตร์ส่งให้โคลัมบัสได้กำกับภาพยนตร์เรื่องแรกคือ Adventures in Babysitting (1987) ที่นำแสดงโดย เอลิซาเบ็ธ ชู (Elisabeth Shue) การพบกับจอห์น ฮิวจ์ (John Hughes) ทำให้เขาได้กำกับ Home Alone (1990) ภาคแรกของไตรภาคสุดฮา ซึ่ง Home Alone ก็ประสบความสำเร็จอย่างสูงจนต้องสร้างภาคต่อ Home Alone 2: Lost in New York ซึ่งก็ได้รับการตอบรับอย่างท่วมท้นจากทั่วทุกมุมโลกและเป็นการแจ้งเกิดแม็คคูเลย์ คัลคิ้น (Macaulay Culkin) ในโลกมายาอย่างเต็มตัว ส่วน Only the Lonely (1991)

ผลงานดราม่าตลกหวานปนขมขื่นที่โคลัมบัสกำกับจากบทภาพยนตร์ของเขาเองก็ได้รับการยกย่องว่าส่งให้จอห์น แคนดี้ (John Candy) ผู้ล่วงลับไปแล้วได้แสดงบทที่เหมาะกับเขาสุด ๆ และยังเป็นผลงานหวนคืนสู่จอภาพยนตร์อีกครั้งของมัวรีน โอฮาร่า (Maureen O’Hara) ด้วย

ผลงานตลกของโคลัมบัสเรื่อง Mrs. Doubtfire (1993) ที่รอบิ้น วิลเลี่ยม (Robin Williams) กับแซลลี่ ฟิลด์ (Sally Field) นำแสดงก็ชนะใจนักวิจารณ์และผู้ชมทุกเพศทุกวัย หลังจากนั้นเขาก็กำกับ Nine Months (1995) ที่นำแสดงโดยฮิวจ์ แกรนท์ (Hugh Grant) กับจูเลียน มัวร์ (Julianne Moore) ก่อนจะกำกับ Stepmom (1998) ที่นำแสดงโดยจูเลีย โรเบิร์ต (Julia Roberts) กับซูซาน ซาแรนดอน (Susan Sarandon) เขายังรับชานหินเมื่อถูกทาบทามให้กำกับ Harry Potter and the Sorcerer’s Stone (2001)

ภาพยนตร์ภาคแรกที่สร้างอ้างอิงจากหนังสือขายดีของเจ เค โรว์ลิ่ง (J.K. Rowling) ที่ผู้อ่านหนังสือทั้งเด็กและผู้ใหญ่ทุกเพศทุกวัยตั้งตารอคอย ซึ่งโคลัมบัสเลือกนักแสดงเยาวชนหน้าใหม่อย่างแดเนียล แรดคลิฟ (Daniel Radcliffe), เอ็มม่า วัตสัน (Emma Watson), และรูเพิร์ต กรินท์ (Rupert Grint) มารับบทแฮร์รี่ พอตเตอร์ (Harry Potter), เฮอร์ไมโอนี่ แกรงเกอร์ (Hermione Granger), และรอน วีสลี่ย์ (Ron Weasley) ซึ่งก็เหป็นการพิสูจน์ความสามารถของเขาในการปั้นและกำกับนักแสดงรุ่นเยาวชนให้กลายเป็นนักแสดงภาพยนตร์ได้อย่างเป็นธรรมชาติ

ความสำเร็จอย่างมหาศาลของ Harry Potter and the Sorcerer’s Stone ตามมาด้วย Harry Potter and the Chamber of Secrets (2002) ซึ่งก็ประสบความสำเร็จไม่ยิ่งหย่อนไปกว่ากัน เขายังเป็นผู้อำนวยการสร้าง Harry Potter and the Prisoner of Azkaban, กำกับ RENT ซึ่งดัดแปลงจากละครเวที Broadway เจ้าของรางวัล Pulitzer Prize, และอำนวยการสร้าง Night at the Museum (2006) ที่นำแสดงโดยเบน สติลเลอร์ (Ben Stiller), กำกับโดยชอว์น เลวี่ (Shawn Levy), จากบทของโรเบิร์ต เบ็น กาแรนท์ (Robert Ben Garant) กับโธมัส เล็นนอน (Thomas Lennon) และกวาดรายได้ทั่วโลกไปกว่า 550 ล้านดอลลาร์สหรัฐ

ผลงานภาพยนตร์
 ปี เรื่อง ตำแหน่ง หมายเหตุ ผู้กำกับ เขียนบท ผู้อำนวยการสร้าง 1984 เร็กเลส    เกรมลินส์: ปีศาจซน    1985 กูนี่ส์: ขุมทรัพย์ดำดิน    ยัง เชอร์ล็อก โฮล์มส์    1987 แอดเวนเจอร์ส อิน เบบี้ซีททิง    1988 ฮาร์ทเบรก โฮเทล    1989 ลิตเติลนีโม: แอดเวนเจอร์ส อิน สลัมเบอร์แลนด์    1990 โดดเดี่ยวผู้น่ารัก    1991 โอนลี่ เดอะ โลนลี่    1992 โดดเดี่ยวผู้น่ารัก 2 ตอน หลงในนิวยอร์ก     1993 คุณนายเด๊าท์ไฟร์ พี่เลี้ยงหัวใจหนุงหนิง    1995 รักน้องต้องป่องได้    1996 คนเหล็กคุณพ่อต้นแบบ    1998 สองสายใยหนึ่งนิรันดร์    1999 บุรุษสองศตวรรษ    2001 แฮร์รี่ พอตเตอร์กับศิลาอาถรรพ์    ลิงจุ้นสิงร่างคน    2002 แฮร์รี่ พอตเตอร์กับห้องแห่งความลับ    2004 แฮร์รี่ พอตเตอร์กับนักโทษแห่งอัซคาบัน    คริสต์มาส วิท เดอะ เครส    2005 สี่พลังคนกายสิทธิ์    เร้นท์: บทเพลงแห่งชีวิต     2006 ไนท์แอทเดอะมิวเซียม: คืนมหัศจรรย์...พิพิธภัณฑ์มันส์ทะลุโลก    2007 สี่พลังคนกายสิทธิ์: กำเนิดซิลเวอร์ เซิรฟเฟอร์    2009 ไนท์แอทเดอะมิวเซียม: มหึมาพิพิธภัณฑ์ ดับเบิ้ลมันส์ทะลุโลก    เบ็ธจ๋า...ผมน่ะเลิฟยู    2010 เพอร์ซีย์ แจ็กสัน กับสายฟ้าที่หายไป    2011 คุณนายตัวดี สาวใช้ตัวดำ    2013 เพอร์ซีย์ แจ็กสัน กับอาถรรพ์ทะเลปีศาจ    2014 ลิตเติ้ล แอ็คซิเด้นท์    ไนท์แอทเดอะมิวเซียม: ความลับสุสานอัศจรรย์    2015 เมดิเตอร์เรเนียน    พิกเซล    อิท แฮด ทู บี ยู    2016 เดอะ วิทช์    ดิ ยัง เมสสิยาห์    ทาลูลาห์     2017 เมนาเช่    แพตตี้ เค้ก    สาวน้อย ผู้ล้มยักษ์    2018 ผจญภัยพิทักษ์คริสต์มาส     2019 เยส, ก๊อต, เยส    เดอะ ไลท์เฮาส์    2020 สคูบ!    ผจญภัยพิทักษ์คริสต์มาส ภาค 2     2022 ไนท์แอทเดอะมิวเซียม: คาห์มุนราห์คืนชีพ     2023 ชูปาเพื่อนฉัน     2024 นอสเฟอราตู    2025 เดอะ เธอร์สเดย์ เมอเดอร์ คลับ    

ผลตอบรับ
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 16 เรื่องของ คริส โคลัมบัส
 ปี เรื่อง รอตเทนโทเมโทส์ เมทาคริติก ไอเอ็มดีบี ทุนสร้าง รายได้ทั่วโลก 1987  แอดเวนเจอร์ส อิน เบบี้ซีททิง 12px 72%   45   6.9   $7,000,000  $34,368,475 1988  ฮาร์ทเบรก โฮเทล 12px 38%   colspan=2   5.7   $13,000,000  $5,509,417 1990  โดดเดี่ยวผู้น่ารัก 12px 66%   63   7.7   $18,000,000  $477,063,114 1991  โอนลี่ เดอะ โลนลี่ 12px 65%   47   6.4     $25,092,802 1992  โดดเดี่ยวผู้น่ารัก 2 ตอน หลงในนิวยอร์ก 12px 35%   46   6.9   $28,000,000  $365,154,932 1993  คุณนายเด๊าท์ไฟร์ พี่เลี้ยงหัวใจหนุงหนิง 12px 70%   54   7.1   $25,000,000  $441,286,195 1995  รักน้องต้องป่องได้ 12px 27%   47   5.5   $35,000,000  $138,510,230 1998  สองสายใยหนึ่งนิรันดร์ 12px 44%   58   6.8   $50,000,000  $159,745,279 1999  บุรุษสองศตวรรษ 12px 37%   42   6.9   $100,000,000  $87,423,861 2001  แฮร์รี่ พอตเตอร์กับศิลาอาถรรพ์ 12px 81%   65   7.6   $125,000,000  $1,024,466,594 2002  แฮร์รี่ พอตเตอร์กับห้องแห่งความลับ 12px 82%   63   7.4   $100,000,000  $882,545,232 2005  เร้นท์: บทเพลงแห่งชีวิต 12px 47%   53   6.8   $40,000,000  $31,670,620 2009  เบ็ธจ๋า...ผมน่ะเลิฟยู 12px 13%   32   5.3   $18,000,000  $16,382,538 2010  เพอร์ซีย์ แจ็กสัน กับสายฟ้าที่หายไป 12px 49%   47   5.9   $95,000,000  $226,497,209 2015  พิกเซล 12px 18%   27   5.6   $88,000,000  $244,874,809 2020  ผจญภัยพิทักษ์คริสต์มาส ภาค 2 12px 64%   51   6.0   colspan=2  เฉลี่ย  รวม 12px 51%  49 6.5 $742 ล้าน $4,160,591,307
16px 

สีแดง  สีส้ม  สีเขียว 

— 

$ 

อ้างอิง

แหล่งข้อมูลอื่น

BBC Movies article about Chris Columbus
Chris Columbus biography  from The New York Times
Elementary, My Dear Potter – Young Sherlock Holmes / Harry Potter article

หมวดหมู่:ผู้กำกับภาพยนตร์ชาวอเมริกัน